-sonli Shartnoma

Toshkent sh.

   
            



                         2026-yil “___” _______

“________________” YaTT nomidan faoliyat yurituvchi direktor _______________ (bundan buyon “Yetkazib beruvchi” deb yuritiladi) bir tomondan va O‘zbekiston Respublikasi Mudofaa vazirligi Ishlar boshqarmasi nomidan Nizom asosida faoliyat yurituvchi boshqarma boshlig‘i T.M. Mamaraximov (bundan buyon “Xaridor” deb yuritiladi) ikkinchi tomondan quyidagi mazmundagi shartnomani tuzdilar:
1. Shartnoma predmeti
1.1. “Yetkazib beruvchi” shartnomaning tarkibiy qismi bo‘lgan Ilovadagi tovarlarning ko‘rsatilgan narxi va miqdori bo‘yicha shartnomaning shartlari va qoidalariga asosan mahsulotni Yetkazib berish, “Xaridor” esa qabul qilish va to‘lash majburiyatini o‘z zimmasiga oladi. 

1.2. “Yetkazib beruvchi” “Xaridor” bilan kelishilgan holda mahsulotni muddatidan oldin jo‘natish huquqiga ega. 

1.3. Yetkazib berilayotgan mahsulot sifati “Xaridor” qo‘ygan talablar hamda O‘zbekiston Respublikasida Yetkazib beriladigan mahsulot uchun o‘rnatilgan me’yorlar va qoidalar talablariga javob berishi lozim. 

2. Mahsulotning umumiy narxi va to‘lov shartlari
2.1. Mazkur shartnoma bo‘yicha mahsulotning umumiy                                                        narxi __________ (______________)so‘mni tashkil etadi, (QQS siz).
2.2. Yetkazib beriladigan mahsulot narxlari oxirgi narx hisoblanib, tomonlar shartnomani to‘liq bajargunlariga qadar o‘zgarishlar kiritilmaydi. 

2.3. “Xaridor” va “Yetkazib beruvchi” o‘rtasida mahsulot uchun hisob-kitobni amalga oshirilishi mazkur Shartnomada ko‘rsatilgan mahsulot narxining 30%ni oldindan to‘lash yo‘li bilan Shartnomani har ikki tomon imzolagan vaqtidan boshlab 2 bank kuni davomida amalga oshiriladi. Mahsulot narxining qolgan 70% ning to‘lovi “Yetkazib beruvchi” tomonidan shartnomaning barcha shartlari bajarilganidan so‘ng hamda kafolat muddati (shartlari)dan tashqari ikkala tomon barcha mahsulotning yuk xati (hisob-fakturasi)ni imzolaganidan keyin 5 bank kuni davomida amalga oshiriladi.

3. Yetkazib berish shartlari va muddati
3.1. Mahsulotni Yetkazib berish muddati “Yetkazib beruvchi” hisobiga oldindan to‘lov tushgan vaqtdan boshlab 6 kalendar kuni hisoblanadi. Ko‘rsatib o‘tilgan muddat davomida “Yetkazib beruvchi” yuklab jo‘natishga tayyorligi to‘g‘risida “Xaridor”ni yozma ravishda xabardor qilishi lozim. “Xaridor” o‘z vaqtida yozma ravishda xabardor qilinmagan holda “Yetkazib beruvchi” mahsulotni kechiktirib Yetkazib bergani uchun mulkiy javobgarlikka tortiladi. 

3.2. Yetkazib berish sanasi “Yetkazib beruvchi” va “Xaridor” ning vakolatli shaxslari tomonidan imzolangan yuk xati (hisob-fakturasi) rasmiylashtirilgan vaqt hisoblanadi, biroq saqlash joyi (ombor)da mahsulotni qabul qilish dalolatnomasi imzolangan kunidan avval emas.

3.3. Mahsulot Yetkazib berilishi “Yetkazib beruvchi”ning Toshkent shahridagi omboridan “Xaridor” tomonidan o‘z vositalari bilan olib chiqish orqali amalga oshiriladi.

3.4. Mahsulot qabul qilinishi “Xaridor” vakillari tomonidan “Yetkazib beruvchi” vakillari ishtirokida amalga oshiriladi.

3.5. Mahsulotga egalik huquqini haqiqiy topshirish vaqtida, yuk xati (hisob-fakturasi) imzolanganidan so‘ng “Xaridor”ga o‘tadi.

4. Kafolatlar
4.1. Mahsulot yangi va ishlatilmagan bo‘lishi lozim.

4.2. “Yetkazib beruvchi” Yetkazib berilayotgan mahsulot sifati ishlab chiqaruvchining standart texnik me’yorlariga va GOST talablariga javob berishini kafolatlaydi.

5. Tomonlarning mulkiy javobgarligi
5.1. Mahsulot o‘z vaqtida Yetkazib berilmagan holda “Yetkazib beruvchi” “Xaridor”ga har bir kechiktirilgan kuni uchun bajarilmagan majburiyat qismining 0,5% hajmida penya to‘laydi, shu bilan birga penyaning umumiy summasi Yetkazib berilmagan mahsulot narxining 50% dan oshmasligi lozim. 

5.2. Yetkazib berilgan mahsulot qiymati o‘z vaqtida to‘lanmagan holda “Xaridor” “Yetkazib beruvchi”ga har bir kechiktirilgan kuni uchun kechiktirilgan to‘lovning 0,4% hajmida penya to‘laydi, ammo penyaning umumiy summasi kechiktirilgan to‘lovning 50% dan oshmasligi lozim.

5.3. Yetkazib berilgan mahsulot mazkur Shartnomaning 1.3. bandida ko‘rsatilgan talablarga javob bermagan holda “Xaridor” mahsulotni qabul qilish va to‘lovini amalga oshirishdan bosh tortishga, mahsulot to‘lovi amalga oshirilgan bo‘lsa sifatli mahsulotga almashtirilishi yoki to‘langan summasini qaytarilishini talab qilishga, “Yetkazib beruvchi”dan talab darajasida bo‘lmagan mahsulot narxining 20% hajmida jarima olishga haqlidir.

5.4. Mahsulot tegishli tarada yoki qadoqlangan ko‘rinishda Yetkazib berilmagan holda “Yetkazib beruvchi” “Xaridor”ga shunday mahsulot narxining 5% ga teng hajmda jarima to‘laydi.

5.5. Majburiyatlar talab darajasida bajarilmagan hollarda jarima va penya to‘lanishi shartnoma bo‘yicha tomonlar o‘z majburiyatlarini bajarishidan ozod qilmaydi. 

5.6. “Yetkazib beruvchi” O‘zbekiston Respublikasi hududiga mahsulotning qonuniy olib kirilishini nazorat qiluvchi qonunchilik talablariga rioya qilinishi uchun javobgardir. 

6. Reklamatsiya

6.1. Reklamatsiya Yetkazib berilgan mahsulot sifati va miqdori bo‘yicha berilgan bo‘lishi mumkin. Mahsulot sifati bo‘yicha reklamatsiyalar mazkur Shartnomaning 1.3. bandi bajarilmagan holda berilishi mumkin.

6.2. “Xaridor” “Yetkazib beruvchi”ga mahsulot miqdori bo‘yicha Yetkazib berilgan kundan boshlab 30 kalendar kun davomida, sifati bo‘yicha esa kafolat muddati davomida reklamatsiya berishi mumkin. Reklamatsiyada mahsulot nomi, miqdori va reklamatsiya berishga asos ko‘rsatilishi lozim. Yuqorida ko‘rsatilgan muddat tugagandan so‘ng reklamatsiya qabul qilinmaydi.

6.3. “Yetkazib beruvchi” reklamatsiya asoslanganligini tekshirish huquqiga ega.

6.4. “Xaridor” qabul qilayotganda Yetkazib berilayotgan mahsulot miqdori va sifati shartnoma shartlariga mos kelmagan holda, “Yetkazib beruvchi” o‘z hisobidan etmayotgan mahsulotni 30 (o‘ttiz) kalendar kuni davomida Yetkazib berishga yoki talab darajasidagi mahsulotga almashtirishga majbur.

6.5. Reklamatsiyani ko‘rib chiqish muddati 10 kalendar kunidan iborat. Uni ko‘rib chiqish muddati tugaganidan so‘ng reklamatsiyaga javob berilmagan holda, reklamatsiya qondirishga qabul qilingan hisoblanadi.

7. Tortishuvlarni hal qilish 

7.1. Mazkur Shartnomaga bog‘liq “Yetkazib beruvchi” va “Xaridor” o‘rtasidagi barcha tortishuv va kelishmovchiliklar muzokaralar yo‘li bilan hal qilinishi lozim. Tomonlar bir bitimga kelmagan holda mazkur Shartnomadan kelib chiqqan yoki u bilan bog‘liq barcha tortishuv va kelishmovchiliklar Toshkent tumanlararo Iqtisodiy sudida ishni ko‘rish sanasiga amal qiladigan ushbu sud reglamentiga muvofiq ko‘rib chiqilishi lozim. 

8. Tara, qadoqlash, markalash
8.1. Mahsulot Yetkazib berilganda markalangan, tashib o‘tish va saqlashda butligini ta’minlaydigan tarada qadoqlangan bo‘lishi lozim, ikkala tomon kelishuviga binoan qadoqlashga sarf qilingan harajatlarni “Yetkazib beruvchi” to‘laydi.

9. Shartnomaning amal qilish muddati
9.1. Mazkur Shartnoma har ikki Tomon uni imzolagan holda O‘zbekiston Respublikasi Iqtisodiyot va Moliya vazirligi G‘aznachilik xizmati qo‘mitasida ro‘yxatdan o‘tgan vaqtdan boshlab kuchga kiradi va ikkala Tomon zimmasiga olgan majburiyatlarni to‘liq bajarguniga qadar, biroq ko‘pi bilan 2026-yil 31-dekabrgacha amal qiladi.

9.2. Shartnoma tomonlar kelishuvi bilan muddatdan oldin to‘xtatilishi mumkin. 

10. Fors – major 

10.1. Yengib bo‘lmas kuch, ya’ni: yong‘in, tabiiy ofat, urushlar, harbiy opreatsiyalar, eksport va import ta’qiqlanishi yoki blokada oqibatida, ushbu vaziyatlar bevosita mazkur Shartnoma bajarilishiga ta’sir etgan holda majburiyatlar to‘liq yoki qisman bajarilmaganligi uchun tomonlar javobgarlikdan ozod qilinadi. Shu bilan birga mazkur shartnoma bo‘yicha majburiyatlar bajarilishi muddati shu kabi vaziyatlar bo‘lib o‘tgan vaqtga mos ravishda suriladi. 

10.2. Yuqorida ko‘rsatilgan vaziyatlar 3 oydan ortiq davom etgan holda, har ikkala tomon mazkur Shartnoma bo‘yicha majburiyatlarining keyingi bajarilishidan voz kechish huquqiga ega. Ushbu holda “Yetkazib beruvchi” mazkur shartnomada ko‘zda tutilgan mahsulot Yetkazib berishga doir o‘z majburiyatlarining bajarilmagan qismi bo‘yicha pul mablag‘larini “Xaridor”ga qaytaradi. 

10.3. Mazkur shartnoma bo‘yicha o‘z majburiyatlarini bajarish imkoni bo‘lmagan tomon zudlik bilan yuqorida ko‘rsatilgan vaziyatlar yuzaga kelishi vaqtidan boshlab 20 kalendar kundan kechikmasdan ikkinchi tomonni ushbu vaziyatlar yuzaga kelishi va ular to‘xtashining taxminiy muddati to‘g‘risida xabardor qilishi lozim. Yuqorida qayd etilgan vaziyatlarning mavjudligi va davomiyligining isboti sifatida tegishli vakolatli organlar tomonidan beriladigan sertifikatlar xizmat qiladi.

11. Boshqa shartlar

11.1. Mazkur shartnoma kuchga kirgan vaqtdan boshlab bu borada avval olib borilgan barcha yozishma va muzokaralar o‘z kuchini yo‘qotadi.

11.2. Mazkur shartnomaga kiritilgan barcha o‘zgartirish va to‘ldirishlar ikkala tomon vakillari tomonidan yozma shaklda bajarilgan va imzolangan holdagina haqiqiy deb hisoblanadi.

11.3. Tomonlardan hech biri ikkinchi tomonning yozma roziligisiz mazkur SHartnoma bo‘yicha o‘z huquq va majburiyatlarini uchinchi tomonga topshirishi mumkin emas.

11.4. Tomonlarning to‘lov yoki boshqa rekvizitlarini nomlanishi o‘zgargan holda ikkinchi tomon zudlik bilan bu haqida yozma shaklda xabardor qilinishi lozim. 

11.5. Mazkur shartnomada ko‘zda tutilmagan holatlarda Tomonlar O‘zbekiston Respublikasining Fuqarolik kodeksi, O‘zbekiston Respublikasining “Xo‘jalik sub’ektlari faoliyatining shartnomaviy-huquqiy bazasi to‘g‘risida”gi Qonuni va O‘zbekiston Respublikasining amaldagi qonunchiligiga tayanib ish ko‘radi.

11.6. Shartnoma mazmunan bir xil bo‘lgan va teng yuridik kuchga ega bo‘lgan ikki nusxada, ilovalari bilan qo‘shib hisoblaganda _____ (________) varaqda tuzilgan hamda ikki tomonning imzolari va muhrlari bilan tasdiqlangan.

12. Korrupsiyaga qarshi qoidalar

 12.1 Tomonlar shartnoma bo‘yicha o‘z zimmalaridagi majburiyatlarni bajarish davomida O‘zbekiston Respublikasi korrupsiyaga qarshi kurashish tug‘risidagi qonunlari talablariga zid keluvchi biron-bir xatti harakatlarni sodir etmaydilar, jumladan, bir tamon xodimlarining o‘z xizmat mavqeyidan foydalangan holda bajarishi lozim yoki mumkin bo‘lmagan muayyan harakatni pora berayotgan shaxsning manfaatlarini ko‘zlab bajarishi yoki bajarmasligi evaziga shaxsan o‘zi yoki vositachi orqali pora taklif etish, vada berish, ta’ma qilish, to‘lab berish kabi harakatlarni sodir etmaydilar, ya’ni xodimlar moddiy qimmatliklar olish yoxud mulkiy manfaatdor bo‘lishiga rozilik bermaydilar. Tomonlar ko‘rstib o‘tilgan xatti-harakatlarga yo‘l qo‘ymasligi bo‘yicha tegishli choralar ko‘rilishini kafolatlaydilar.

12.2 . Agar shartnoma bo‘yicha bir Tomon ikkinchi tomon xodimining ushbu shartnomaga hamda O‘zbekiston Respublikasi qonunchiligiga zid bo‘lgan xatti-harakatiga, jumladan korrupsion qonunbuzarlikni sodir etishga majburlash holatiga duch kelsa, bu haqida ikkinchi Tomonning mas’ul xodimlariga ma’lum qilishi lozim.

12. Tomonlar yuridik manzillari, to‘lov va jo‘natish rekvizitlari

	Yetkazib beruvchi: “______________________” MCHJ (YaTT)
Manzil: _____________________

____________________________
____________________________________
	Xaridor: O‘zbekiston Respublikasi Mudofaa vazirligi Ishlar boshqarmasi 
Manzil: Toshkent sh., Mirzo-Ulug‘bek ko‘chasi 100

Tel./faks: 269-86-85, 262-82-28

h/varaq: 2150 6000 5004 4800 2003

	h/r:__________
	RKS GU SB RU , Toshkent sh.

	MFO: _________          STIR: ____________
	MFO: 00014, STIR: 200 541 739 
OKONX: 97 300

	
	To‘lovchi: O‘R MV MA ta’minot bo‘limi 


       Direktor                                                                     MV Ishlar boshqarmasi   boshlig‘i  

                  ________________________                                               T.M. Mamaraximov 
M.O‘.                                                              M.O‘.
2026 yil «____»___________dagi  

                       _____-sonli shartnomaga ilova  

SPESIFIKASIYA

	Tovar va xizmatlar nomlanishi
	O‘l/ bir
	Soni
	Narxi
	Yetkazib berish narxi
	QQS
	QQS siz yoki QQS bilan umumiy narxi

	Summa

	Jami:
	
	
	
	
	
	
	


texnik tavsifiga asossan. Kafolat muddati 3 yil.
Shartnomaning umimiy summasi QQS siz: ____________ (_____________________) so‘m.

Direktor                                                                                    MV Ishlar boshqarmasi boshlig‘i  

                     ________________                                                                    T.M. Mamaraximov
M.O‘.                                                                                      M.O‘.
